PRITARTA

Panevėžio rajono savivaldybės tarybos

2023 m. gegužės 18 d. sprendimu Nr. T-104

**PANEVĖŽIO R. KREKENAVOS MYKOLO ANTANAIČIO GIMNAZIJA**

**2022 METŲ VEIKLOS ATASKAITA**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Pagal Krekenavos Mykolo Antanaičio gimnazijos (toliau – gimnazija) 2021–2023 metų strateginį planą vykdomos ugdymosi kokybės gerinimo, informacinių komunikacinių technologijų (toliau – IKT) vystymo, edukacinių erdvių atnaujinimo strategijos.2022 metų veiklos prioritetai: ugdymosi kokybės gerinimas; saugios gimnazijos kūrimas; mokinių sveikatos stiprinimas.2022 metų veiklos tikslai ir uždaviniai:1. Tobulinti ugdymo kokybę ir stiprinti mokinių mokymosi motyvaciją, siekiant kiekvieno mokinio individualios pažangos: diferencijuoti ir individualizuoti ugdymo turinį taikant patyriminį mokymą(si) pamokose, atsižvelgiant į kiekvieno mokinio poreikius, išnaudojant IKT galimybes; sudaryti sąlygas kiekvienam mokiniui įsitraukti į aktyvų, motyvuojantį ugdymo(si) procesą; stiprinti mokinių mokymosi motyvaciją, lyderystę.
2. Puoselėti gimnazijos bendruomenės vertybines nuostatas: skatinti mokinių pilietinę, pažinimo, komunikavimo ir kultūrinę kompetencijas; formuoti gimnazijos bendruomenės narių sveikos gyvensenos ir fizinio aktyvumo įpročius.
3. Kurti saugią ir modernią gimnazijos edukacinę aplinką: modernizuoti ir įrengti saugias gimnazijos vidaus ir lauko edukacines erdves.

Gimnazijos 2022 m. veiklos rezultatai yra labai geri. Sėkmingai įgyvendinta ugdymosi kokybės gerinimo strategija. Apklausa rodo, kad ugdymosi kokybė tenkina gimnazijos bendruomenę (72,5 proc. apklaustųjų). Nuo rugsėjo mėn. pradėta taikyti gimnazijos mokinių individualios pažangos stebėjimo, fiksavimo ir analizavimo tvarka. Bendras gimnazijos pažangumas 94,69 proc. 2021–2022 m. m. padidėjo, lyginant su 2020–2021 m. m. (93,59 %). Gimnazijos abiturientų matematikos valstybinio brandos egzamino (toliau – VBE) išlaikymo vidurkis viršija šalies vidurkį bei yra aukščiausias Panevėžio rajone. 17,4 proc. abiturientų lietuvių kalbos ir literatūros VBE išlaikė aukštesniuoju lygiu (86–100). 10,2 proc. VBE išlaikyta aukštesniuoju lygiu (9 iš 88). Nežymiai sumažėjo VBE išlaikymo procentas 86,4 (2021 m. buvo 94,4). Aukštesni lietuvių kalbos ir literatūros 52,8 (+14,9), istorijos 45,5 (+8,4), anglų kalbos 59 (+2,9) išlaikytų VBE rezultatų vidurkiai lyginant su 2021 m. abiturientų rezultatais. Aukščiausi VBE įvertinimai: istorija – 97, 91; lietuvių kalba ir literatūra – 93, 92, 89, 86, 82; anglų kalba – 89, 86; biologija – 88. 25 mokiniai (7,7 proc.) tapo rajono arba šalies olimpiadų, konkursų nugalėtojais, prizininkais. 24 mokiniai (7,4, proc.) ir 14 sporto komandų (orientavimosi sporto, krepšinio, krepšinio 3 prieš 3, kvadrato, lengvosios atletikos, tinklinio), kurioms atstovavo 82 mokiniai (25,4 proc.), 19 rajono, šalies ir tarptautinių varžybų iškovojo 19 pirmų vietų, 12 – antrų ir 9 – trečias vietas. Ukrainiečių vaikams gimnazijoje sudarytos galimybės mokytis, lankyti neformaliojo vaikų švietimo užsiėmimus pagal poreikį, dalyvauti konkursuose, varžybose, projektinėje veikloje, renginiuose.Vykdant *gimnazijos edukacinių erdvių atnaujinimo strategiją*, savivaldybės biudžeto lėšomis (39 800 Eur) atnaujintos gimnazijos laiptinės (turėklai, laiptai, sienos, apšvietimas); renovuotas automatizuotas šilumos punktas (20 400 Eur); buvusioje rūbinėje įrengtas aktyvaus ugdymo(si) kambarys, skirtas integruotoms pamokoms, judriosioms pertraukoms (sienų ir lubų remontas 5 900 Eur, išmaniosios grindys 3 600 Eur); vykdant energetinių išteklių taupymo programą atnaujinta dalis apšvietimo sistemos už 1 500 Eur (lauke ir viduje atnaujinta 50 šviestuvų, pakeitus juos į taupančius elektros energiją LED bei sumontuoti judesio davikliai); iš papildomai skirtų biudžeto lėšų (3 000 Eur) 3 patalpose (IT kabinete ir 2 administracinėse patalpose) įrengti oro kondicionieriai-šildytuvai pagerino mokymo(si) ir darbo sąlygas. Abiturienčių J. D. ir V. S. dailės mokyklinio brandos egzamino darbai – piešiniai ant drobės – papuošė gimnazijos koridoriaus erdves (prie lietuvių kalbos ir literatūros bei psichologo kabinetų). Įsigytos daiktų spintelės (56 vnt., 3 123 Eur paramos ir biudžeto lėšos), skirtos mokymo priemonėms ir rūbams laikyti, kurios savo spalvomis pagyvina gimnazijos edukacinę erdvę. Spintelėmis jau naudojasi visi gimnazijos mokiniai. Atnaujinant gimnazijos edukacines erdves aktyviai dalyvauja gimnazijos bendruomenė tiek teikiant pokyčių idėjas, tiek jas įgyvendinant.Tęsiant IKT atnaujinimo programą iš projekto „Kokybės krepšelis“ įsigyta: 21 stacionarus kompiuteris IT klasei su ausinėmis, klaviatūromis ir pelėmis (13 860 Eur), 3 nešiojami kompiuteriai (1 920 Eur), 4 interaktyvūs ekranai (11 085 Eur), IKT įrankis „Eduten Playground“ (matematikos dalyko interaktyviam mokymui 4 kl., metinė licencija 266 Eur) ir skaitmeninių priemonių platforma „Wordwall“ (3 metinės licencijos pagalbos mokiniui specialistams 225 Eur). Iš savivaldybės biudžeto lėšų įsigyta: 2 interaktyvūs ekranai (6 000 Eur), 26 planšetiniai kompiuteriai (4 900 Eur), 2 nešiojamieji kompiuteriai (1 360 Eur), atnaujinta 15 nešiojamųjų kompiuterių (pakeisti kietieji diskai už 600 Eur), kita smulki IKT įranga (800 Eur). Individualios mokinių pažangos fiksavimui ir stebėjimui sėkmingai naudojami įrankiai „TAMO dienynas“ (96 Eur/mėn.), „EDUKA klasė“ (200 mokinių ir 15 mokytojų licencijų paketo kaina metams – 4 025 Eur). Nacionalinės švietimo agentūros gimnazijai perdavė 2 hibridinės įrangos komplektus (SWIVL robotukus), kurių vertė 2 274 Eur. Mokytojų bendruomenė susitarė, kad pagrindinė ugdymo(si) organizavimo dokumentų saugojimo, bendrinimo ir vaizdo pamokų aplinka – „Microsoft Office 365“ („MS Teams“ įrankis). Įsigytos naujos IKT priemonės padeda mokytojams pamokose motyvuoti mokinius, pateikti interaktyvų mokymo(si) turinį, taikyti aktyvius metodus. *Kvalifikacijos tobulinimas.* Gimnazijos mokytojai ir pagalbos mokiniui specialistai aktyviai dalyvavo Panevėžio rajono, šalies seminaruose, mokymuose, mobilumuose užsienyje, tobulino skaitmeninę kompetenciją. ESF projekto „Kokybės krepšelis“ lėšomis finansuojamoje ilgalaikėje mokymosi programoje „Diferencijavimo ir individualizavimo ugdymo modelio praktinis diegimas mokykloje“ (4 seminarai: „Diferencijavimo ir individualizavimo modelių pristatymas: privalumai irtrūkumai“; „Kaip įvyksta išmokimas? Kurgyvenamotyvacijamokytis?“; „Tarpdalykinė integracija, diferencijavimas, individualizavimas“; „Pamokos transformacijos – mokėjimo mokytis kompetencijos ugdymas“); 5 pedagogai dalyvavo „Erasmus+“ programos projekto „Skaitmeninė klasė“ mobilumuose Ispanijoje ir tobulino skaitmeninę bei anglų kalbos kompetencijas; 3 pedagogai dalyvavo projekto ,,Mokyklų darbuotojų, koordinuojančių IKT, kompetencijos tobulinimas“ organizuotuose ilgalaikiuose (40 val.) mokymuose.*Projektinė veikla.* Gimnazija savarankiškai ir kartu su socialiniais partneriais vykdė 14 projektų. Vaikų socializacijos ir Visuomenės sveikatos rėmimo programų 2 projektų įgyvendinimui iš Panevėžio rajono savivaldybės gauta 1 700 Eur. Reikšmingiausias – ESF projektas Nr. 09.2.1-ESFA-V-719-01-0001 „Kokybės krepšelis“, kompetencijų tobulinimui, mokymo(si) priemonėms ir veikloms įgyvendinti panaudota daugiau kaip 75 000 Eur projekto lėšų. Tarptautinės programos „Erasmus+“ tęstinio KA1 projekto „Skaitmeninė klasė“ įgyvendinimui tikslingai panaudota 9 761 Eur. Projekto 3 mobilumuose Ispanijoje dalyvavo 5 gimnazijos mokytojai, tobulino IKT skaitmeninę, multikultūrinę ir anglų kalbos kompetencijas.*Paramos lėšų pritraukimas.* Už 1,2 proc. nuo GPM deklaracijas iš VMI gauta 1 490 Eur (2021 m. buvo 1504 Eur). Paramos lėšų iš kitų rėmėjų gauta 1 200 Eur. Šios lėšos tikslingai panaudotos turtui (daiktų spintelėms 1 170 Eur), reprezentacinėms priemonėms (tušinukams, padėkų blankams) įsigyti, renginiams ir ekskursijoms organizuoti, mokinių skatinimo prizams, dovanoms pirkti, pailgintos dienos grupės priemonės kūrybiniams darbeliams kurti.2022 m. direktoriaus veiklos prioritetai: ugdymo kokybės gerinimo per projektinę veiklą strategijos vykdymas (nacionalinio ESF projekto Nr. 09.2.1-ESFA-V-719-01-0001 „Kokybės krepšelis“ įgyvendinimas, dalyvavimas nacionalinėje pažangos programoje „Tūkstantmečio mokykla“, tarptautinės programos „Erasmus+“ KA1 projekto „Skaitmeninė klasė“ įgyvendinimas), edukacinių erdvių atnaujinimo strategijos vykdymas, IKT strategijos plėtra, paramos lėšų pritraukimas, sveikatą stiprinančios mokyklos programos veiklos, šiluminės ir elektros energijos taupymo priemonių plano vykdymas. |

Ataskaitą parengė direktorius Vaidas Pocius

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_